Charles Diehl

**Michel Charles Diehl** (* 4. júl 1859, Štrasburg† 1. november 1944, Paríž) bol francúzsky historikbyzantológ, historik umenia a archeológ. Zakladateľ francúzskej akademickej byzantológie. Napísal mnoho diel, ktoré boli z francúzštiny preložené do iných jazykov. Bol tiež popularizátorom byzantských dejín.

Bol držiteľom čestných doktorátov na univerzitách v Aténach, Belehrade, Bruseli a Harvardovej univerzite v Cambridge (Massachusetts), ako aj člen Académie des Inscriptions et Belles-Lettres v Paríži (1910) a akadémií vied v Petrohrade (1925) a Bukurešti.

## Život
vľavo|náhľad|Charles Diehl v roku 1878
Narodil sa v roku 1859 vo francúzskom Štrasburgu. Jeho otcom bol Frédéric Geoffroy Diehl, profesor nemčiny na lýceu v Štrasburgu. Diehl študoval na lýceách v Štrasburgu, Nancy a na Louis-le-Grand lycée. Neskôr vyštudoval dejiny na École normale supérieure a nasledujúce roky strávil najprv v Ríme ako člen École Française de Rome (18811882) a potom v Aténach. V roku 1888 získal doktorát z byzantských dejín na univerzite v Nancy, kde následne vyučoval. Od roku 1892 účastnil na archeologických vykopávkach v severnej Afrike. Od roku 1899 vyučoval na univerzite v Paríži, kde sa stal v roku 1907 riadnym profesorom. Postupne okolo seba zhromaždil novú generáciu francúzskych byzantológov. V roku 1921 bol zvolený za prezidenta Académie des Inscriptions et Belles-Lettres. V roku 1934 odišiel do dôchodku, po tom, čo sa uňho rozvinula slepota. Zomrel v novembri 1944.

## Dielo
Podľa Karpova Diehl: *„ako znalec písomných prameňov, archeológie, [[Sfragistika|sfragistiky]] a dejín umenia vytvoril ucelený obraz byzantskej civilizácie, pričom jej špecifiká odhaľoval prostredníctvom portrétov jej významných predstaviteľov. Významne prispel k štúdiu administratívnych dejín Byzancie, úlohy [[Senát (Byzantská ríša)|senátu]] a rôznych magistrátov, ako aj tzv. [[Déma|cirkusových frakcií]]. Špeciálne práce venoval dejinám afrických a talianskych oblastí Byzantskej ríše. Je autorom uznávanej monografie o ére cisára [[Justinián I.|Justiniána I.]]“*

Podľa Sorensena: *„Hoci je všeobecne známy svojimi knihami o byzantských dejinách a jeho príspevok k dejinám umenia bol rozsiahly, vtedajšími byzantológmi nebol všeobecne akceptovaný...Bol kritizovaný za to, že nezapracoval najnovšie vedecké poznatky alebo ich že ignoroval diela nemecky a anglicky hovoriacich vedcov (Burlington Magazine). Jeho knihy sa vyznačovali voľnou dokumentáciou a čitateľným štýlom písania.“*

**Výber**
* *Études sur l’administration byzantine dans l’exarchat de Ravenne (568751)* (Paris: E. Thorin, 1888; dizertačná práca)
* *L’art byzantin dans l’Italie méridionale* (1894)
* *Figures byzantines* (Paris: Armand Colin, 1906; v angličtine ako: Byzantine Portraits. New York: A. A. Knopf, 1927)
* *Histoire de l’Empire byzantin* (Paris: A. Picard, 1919;v angličtine ako: *History of the Byzantine Empire*. Princeton: Princeton University Press, 1925)
* *Manuel d’art byzantin* (Paris: A. Pickard, 19251926)
* *L’art chrétien primitif et l’art byzantin* (Paris: G. van Oest, 1928)
* *Ravenne* (Paris: Librairie Renouard, H. Laurens, 1928)
* *La peinture byzantine* (Paris: G. van Oest, 1933)

V slovenčine:
* 
* 

## Referencie

## Iné projekty

## Ďalšia literatúra
* 

Kategória:Osobnosti zo Štrasburgu
Kategória:Francúzski byzantológovia
Kategória:Francúzski historici umenia
Kategória:Francúzski spisovatelia
Kategória:Francúzski univerzitní profesori
Kategória:Francúzski archeológovia
Kategória:Vyučujúci na Parížskej univerzite
Kategória:Absolventi École Normale Supérieure
Kategória:Členovia Académie des inscriptions et belles-lettres